Rozsudok pre uznanie Okresného súdu Galanta sp. zn. 8C/34/2025 z 26. 8. 2025
Rozsudok pre uznanie Okresného súdu Galanta z 26. augusta 2025, sp. zn. 8C/34/2025, ECLI:SK:OSGA:2025:2325201422.2
Súd: Okresný súd Galanta
Spisová značka: 8C/34/2025
ECLI: ECLI:SK:OSGA:2025:2325201422.2
Dátum vydania: 26. 8. 2025
Forma: Rozsudok pre uznanie
Oblasť práva: Občianske právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Galanta 8C/34/2025 2325201422 26. 08. 2025 JUDr. Mário Karaffa ECLI:SK:OSGA:2025:2325201422.2
Rozsudok pre uznanie Okresný súd Galanta v konaní vedenom pred sudcom JUDr. Máriom KARAFFOM v právnej veci žalobcu: Mesto Šaľa, so sídlom Námestie Svätej Trojice 7, 927 15 Šaľa, IČO: 00 306 185, právne zastúpeného Mgr. Ondrejom Bartošovičom, advokátom, so sídlom Pázmaňa 2020/30, Šaľa, proti žalovanému: A. B., nar. XX.X.XXXX, bytom B. XXXX/XX, XXX XX C., o zaplatenie 1.495,54 Eur s príslušenstvom, takto rozhodol: I. Žalovaný je povinný zaplatiť žalobcovi 1.495,54 Eur spolu s úrokom z omeškania vo výške 5 % ročne zo sumy 1.495,54 Eur od 01.04.2025 do zaplatenia, všetko do troch dní od právoplatnosti tohto rozsudku. II. Žalobca má voči žalovanému právo na náhradu trov konania vo výške 100%, o ktorých bude rozhodnuté osobitným uznesením súdom prvej inštancie. odôvodnenie: 1. Žalobca svojim návrhom doručeným tunajšiemu súdu dňa 28.4.2025 žiadal, aby súd žalovanému uložil povinnosť zaplatiť žalobcovi sumu 1.495,54 Eur spolu s úrokom z omeškania vo výške 5 % ročne, a to z dôvodu nájomného za užívanie bytu. 2. Svoju žalobu odôvodnil tým, že žalovaný nezaplatili žalobcovi nájomné a platby spojené s užívaním bytu č. XX - nachádzajúceho sa na V. poschodí bytového domu vo vchode č. XX, súpisné číslo XXXX D. B. E. F. C., postaveného na pozemkoch parcelné číslo XXXX/XX, XXXX/XX, XXXX/XX G. XXXX/XX, zapísaného na LV č. XXXX, k.ú. C., na základe Nájomnej zmluvy XXX/XXXX na obdobie od 1.10.2024 do 31.3.2025. Zároveň si uplatnil nárok na zákonný úrok z omeškania 5% ročne z dlžnej sumy. 3. Na pojednávanie v danej veci vytýčené na deň 26.8.2025 sa dostavil právny zástupca žalobcu aj žalovaný. Súd pojednávanie otvoril. 4. Právny zástupca žalobcu k veci uviedol, že sa pridržiava písomne podanej žaloby a dôkazov, ktoré predložil. Poukázal na to, že nájomná zmluva medzi prenajímateľom a nájomcom, ktorým je žalovaný, skončila uplynutím doby, t.j. 31.12.2024. V konaní si uplatňuje dlh za obdobie od 1.1.2024 do 31.3.2025 v sume 1.495,54 Eur. Žalovaný uviedol, že si je vedomý svojho dlhu a je ochotný ho zaplatiť, a je ochotný zaplatiť aj súdne trovy a úroky. Žalovaný následne uviedol, že uznáva nárok žalobcu čo do dôvodu a výšky. 5. Podľa § 282 Civilného sporového poriadku, ak žalovaný uzná nárok uplatnený žalobcom alebo jeho časť, rozhodne súd na návrh žalobcu rozsudkom pre uznanie nároku. 6. Podľa § 285 Civilného sporového poriadku, odôvodnenie rozsudku pre uznanie nároku obsahuje len stručnú identifikáciu procesného nároku a právny dôvod vydania rozsudku pre uznanie nároku.
7. S ohľadom na skutočnosť, že došlo k splneniu podmienok ustanovených v § 282 CSP, a žalovaný uznal žalobcom uplatnený nárok v celom rozsahu, súd rozhodol vo veci rozsudkom pre uznanie nároku. 8. Podľa § 255 ods. 1 CSP, súd prizná strane náhradu trov konania podľa pomeru jej úspechu vo veci. 9. Podľa § 262 ods. 1 CSP, o nároku na náhradu trov konania rozhodne aj bez návrhu súd v rozhodnutí, ktorým sa konanie končí. 10. O nároku žalobcu na náhradu trov konania súd rozhodol podľa § 262 ods. 1 CSP v spojitosti s § 255 ods. 1 CSP. V konaní bol plne úspešný žalobca, preto mu prináleží náhrada trov konania v rozsahu 100%. O výške priznaných trov rozhodne súd po právoplatnosti rozhodnutia vo veci samej, samostatným uznesením. Poučenie: Proti tohto rozsudku vydanému na základe uznania nároku nie je prípustné podať odvolanie okrem podania odvolania z dôvodu, že neboli splnené podmienky na vydanie takéhoto rozhodnutia (§ 356 písm. a/ CSP). Ak povinný dobrovoľne nesplní, čo mu ukladá vykonateľný rozsudok, môže oprávnený podať návrh na výkon exekúcie podľa zákona č. 233/1995 Z.z. Exekučný poriadok v znení neskorších predpisov.

